|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ  ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ  ΠΕΡΙΦΕΡΕΙΑΚΗ ΕΝΟΤΗΤΑ ΕΒΡΟΥ  ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ  Ταχ. Δ/νση: Καραολή & Δημητρίου 40  Τ.Κ. 681 32, Αλεξανδρούπολη  Τηλ.: 25510-36500  E-mail: info@nomevrou.gr  info.evrou@pamth.gov.gr | Αλεξανδρούπολη, 4-2-2022 |

**ΔΕΛΤΙΟ ΕΝΗΜΕΡΩΣΗΣ**

Ο Αντιπεριφερειάρχης Έβρου Δημήτριος Πέτροβιτς δέχθηκε στο γραφείο του και τίμησε την αθλήτρια Νικολέτα Αντωνιάδου, του συλλόγου "Μυρμιδόνες" Διδυμοτείχου, που πέτυχε νέο Πανελλήνιο ρεκόρ στα 60μ. με εμπόδια, στην ημερίδα κλειστού στίβου στην Θεσσαλονίκη.

Ο κ. Πέτροβιτς τίμησε την 16χρονη αθλήτρια σημειώνοντας ότι οι νίκες της, αποτελούν παράδειγμα προς μίμηση για τους συνομηλίκους της, καθώς εκτός από την ευγενή άμιλλα, ο υγιής αθλητισμός, καλλιεργεί σώμα, πνεύμα, χαρακτήρα και ιδεώδη. Η Νικολέτα γνωρίζει πως η επιτυχία απαιτεί συστηματική δουλειά, αποφασιστικότητα και ξεκάθαρους στόχους, τόνισε ο Αντιπεριφερειάρχης, ευχόμενος να συνεχίσει την παράδοση των πρωταθλητών - Ολυμπιονικών του Έβρου στον κλασικό αθλητισμό.

Την αθλήτρια συνόδευε ο προπονητής της Θανάσης Τσιτσιμάκας τον οποίο και συνεχάρη ο κ. Πέτροβιτς για το πολυετές έργο του στο χώρο του στίβου.